Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ταμείου Αλληλεγγύης της ΕΕ /* COM/2014/0648 final */





ΑΙΤΙΟΛΟΓΙΚΗ ΕΚΘΕΣΗ O κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020[1], και ιδίως το άρθρο 10 του εν λόγω κανονισμού επιτρέπει την κινητοποίηση του Ταμείου Αλληλεγγύης της Ευρωπαϊκής Ένωσης εντός του ετήσιου ανώτατου ορίου των 500 εκατ. ευρώ (τιμές 2011), πέραν και επιπλέον των σχετικών κονδυλίων του δημοσιονομικού πλαισίου. Οι όροι επιλεξιμότητας για το Ταμείο εκτίθενται αναλυτικά στον κανονισμό (ΕΚ) αριθ. 2012/2002 του Συμβουλίου, όπως τροποποιήθηκε με τον κανονισμό (ΕΕ) αριθ. 661/2014 του Ευρωπαϊκού Κοινοβουλίου και του Συμβουλίου της 15ης Μαΐου 2014 για την ίδρυση του Ταμείου Αλληλεγγύης της Ευρωπαϊκής Ένωσης[2]. Βάσει των αιτήσεων που έχουν υποβληθεί από τη Σερβία, την Κροατία και τη Βουλγαρία, ο υπολογισμός της ενίσχυσης από το Ταμείο, με βάση την εκτίμηση των συνολικών ζημιών που προκλήθηκαν, έχει ως εξής: Καταστροφή || Άμεση ζημία (σε εκατ. ευρώ) || Κατώτατο όριο για μείζονες καταστροφές (σε εκατ. ευρώ) || Συνολικό κόστος επιλέξιμων ενεργειών (σε εκατ. ευρώ) || 2,5% των άμεσων ζημιών μέχρι το κατώτατο όριο (σε ευρώ) || 6% των άμεσων ζημιών πάνω από το κατώτατο όριο (σε ευρώ) || Εφαρμογή ορίου || Συνολικό ποσό προτεινόμενης ενίσχυσης (σε ευρώ) Σερβία || 1 105,622 || 174,649 || 381,967 || 4 366 225 || 55 858 380 || όχι || 60 224 605 Κροατία || 297,629 || 254,229 || 108,799 || 6 355 725 || 2 604 000 || όχι || 8 959 725 Βουλγαρία || 311,328 || 232,502 || 285,440 || 5 812 550 || 4 729 560 || όχι || 10 542 110 ΣΥΝΟΛΟ || || 79 726 440 Η Επιτροπή, αφού εξέτασε τις αιτήσεις[3] και έλαβε υπόψη το ανώτατο δυνατό ποσό επιχορήγησης από το Ταμείο, καθώς και το περιθώριο ανακατανομής των πιστώσεων, προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για ποσό συνολικού ύψους 79 726 440 ευρώ. Η Επιτροπή θα υποβάλει σχέδιο διορθωτικού προϋπολογισμού (ΣΔΠ), ούτως ώστε να εγγραφούν στον προϋπολογισμό του 2014 οι συγκεκριμένες πιστώσεις ανάληψης υποχρεώσεων και πιστώσεις πληρωμών. Σε περίπτωση διαφωνίας, θα κινηθεί διαδικασία τριμερούς διαλόγου σύμφωνα με το σημείο 11 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[4]. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ταμείου Αλληλεγγύης της ΕΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 2012/2002, της 11ης Νοεμβρίου 2002, όπως τροποποιήθηκε με τον κανονισμό (ΕΕ) αριθ. 661/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την ίδρυση του Ταμείου Αλληλεγγύης της Ευρωπαϊκής Ένωσης[5], και ιδίως το άρθρο 4 παράγραφος 3, Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[6], και ιδίως το σημείο 11, Έχοντας υπόψη την πρόταση της Επιτροπής[7], Εκτιμώντας τα ακόλουθα: (1) Η Ευρωπαϊκή Ένωση δημιούργησε το Ταμείο Αλληλεγγύης της Ευρωπαϊκής Ένωσης (εφεξής το «Ταμείο») για να εκφράσει την αλληλεγγύη της προς τον πληθυσμό περιοχών που πλήττονται από καταστροφές, (2) Το άρθρο 10 του κανονισμού (ΕΕ, Ευρατόμ) αριθ. 1311/2013 επιτρέπει την κινητοποίηση του Ταμείου εντός του ετήσιου ανώτατου ορίου των 500 εκατ. ευρώ (τιμές 2011), (3) Ο κανονισμός (ΕΚ) αριθ. 2012/2002 περιλαμβάνει τις διατάξεις που διέπουν την κινητοποίηση του Ταμείου. (4) Η Σερβία υπέβαλε αίτηση για την κινητοποίηση του Ταμείου, όσον αφορά πλημμύρες. (5) Η Κροατία υπέβαλε αίτηση για την κινητοποίηση του Ταμείου, όσον αφορά πλημμύρες. (6) Η Βουλγαρία υπέβαλε αίτηση για την κινητοποίηση του Ταμείου, όσον αφορά πλημμύρες. ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 79 726 440 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ L 347 της 20.12.2013, σ. 884. [2] ΕΕ L 311 της 14.11.2002, σ. 3 και ΕΕ L 189 της 27.6.2014, σ. 143. [3] C(2014) 7380. [4] ΕΕ C 373 της 20.12.2013, σ. 1. [5] ΕΕ L 311 της 14.11.2002, σ. 3 και ΕΕ L 189 της 27.6.2014, σ. 143. [6] ΕΕ C 373 της 20.12.2013, σ. 1. [7] ΕΕ C […] της […], σ.[…].